Alustava lisätalousarvioesitys nro 1 vuoden 2002 - Talousarvioon tulo- ja menotaulukko pääluokittain - Pääluokka I: Euroopan Parlamentti - Pääluokka II: neuvosto - Pääluokka III: Komissio /* SEK/2002/0227 lopull. */





ALUSTAVA LISÄTALOUSARVIOESITYS NRO 1 VUODEN 2002 - TALOUSARVIOON TULO- JA MENOTAULUKKO PÄÄLUOKITTAIN - PÄÄLUOKKA I: EUROOPAN PARLAMENTTI - PÄÄLUOKKA II: NEUVOSTO - PÄÄLUOKKA III: KOMISSIO (komission esittämä) Euroopan komissio ottaa huomioon - Euroopan hiili- ja teräsyhteisön perustamissopimuksen 78 artiklan, - Euroopan yhteisön perustamissopimuksen 272 artiklan, - Euroopan atomienergiayhteisön perustamissopimuksen 177 artiklan, - Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen [1], sellaisena kuin se on viimeksi muutettuna 9 päivänä huhtikuuta 2001 annetulla neuvoston asetuksella N:o 762/2001 [2], 15 artiklan, [1] EYVL L 356, 31.12.1977, s. 1. [2] EYVL L 111, 20.4.2001, s. 1. ja esittää budjettivallan käyttäjälle alustavan lisätalousarvioesityksen nro 1 vuoden 2002 talousarvioon jäljempänä esitettyjen perustelujen mukaisesti. *** SISÄLLYS PERUSTELUT 1. Johdanto 2. Pääluokka I: Euroopan parlamentti 3. Pääluokka II: Neuvosto 4. Pääluokka III: Komissio TULO- JA MENOTAULUKKO PÄÄLUOKITTAIN 1. Pääluokka I: Euroopan parlamentti 2. Pääluokka II: Neuvosto 3. Pääluokka III: Komissio Osa A - Hallintomäärärahat PERUSTELUT 1. Johdanto Laekenissa 14. ja 15. joulukuuta 2001 kokoontunut Eurooppa-neuvosto päätti kutsua koolle Euroopan unionin tulevaisuutta käsittelevän valmistelukunnan (jäljempänä 'valmistelukunta'; ks. Euroopan unionin tulevaisuudesta annetun julistuksen, jäljempänä 'Laekenin julistus', III kohta). Laekenin julistuksessa todetaan, että valmistelukunta pitää ensimmäisen kokouksensa 1. maaliskuuta 2002 ja nimittää puheenjohtajistonsa. Valmistelukunnan sihteeristön tehtävistä huolehtii neuvoston pääsihteeristö. Euroopan parlamentti, neuvosto ja komissio ovat sopineet periaatteessa hoitavansa suoraan valmistelukunnan toiminnan edellyttämästä infrastruktuurista aiheutuvat kulut. Neuvostossa kokoontuvien jäsenvaltioiden hallitusten edustajat aikovat tehdä päätöksen valmistelukunnan toiminnan rahoittamiseen tarkoitetun rahaston (jäljempänä 'rahasto') perustamisesta ja sen hallinnointiin liittyvistä rahoitussäännöistä. Päätös hyväksyttäneen helmikuun 25. päivän 2002 tienoilla. Rahastosta on tarkoitus kattaa muusta kuin infrastruktuurista aiheutuvat valmistelukunnan ja sen sihteeristön toimintamenot. Euroopan parlamentin, neuvoston ja komission on määrä sopia rahoitusosuuksistaan valmistelukunnan ensimmäisen varainhoitovuoden aikana (päätöksen voimaantulosta joulukuun 31. päivään 2002). Toimielinten sopimus hyväksyttäneen helmikuun 28. päivänä 2002. Tämä on kyseiseen toimielinten sopimukseen liittyvä komission lisätalousarvioesitys vuoden 2002 talousarvioon. Lisätalousarvion tarkoituksena on perustaa uudet budjettikohdat ja toteuttaa määrärahasiirrot, joita tarvitaan toimielinten rahoitusosuuksien suorittamiseksi rahastoon. 2. Pääluokka I: Euroopan parlamentti Euroopan parlamentti on vankasti kannattanut valmistelukunnan toimintaedellytysten turvaamista. Parlamentti katsoo, että koska valmistelukunta edistää kaikille yhteisiä tavoitteita, kaikkien toimielinten olisi osallistuttava sen rahoittamiseen. Euroopan parlamentin rahoitusosuutta varten perustetaan uusi budjettikohta, mikä helpottaa menojen seuraamista. Tähän budjettikohtaan siirretään ennakoimattomia menoja varten tehdyistä varauksista miljoona euroa. 3. Pääluokka II: Neuvosto Valmistelukunnan toiminnan rahoittamista koskevan toimielinten sopimuksen mukaisesti neuvosto suorittaa rahastoon varainhoitovuoden 2002 aikana 400 000 euroa. Valmistelukunnan talousarvion saattamiseksi itsenäiselle pohjalle neuvoston pääsihteeristö on varmuuden vuoksi varautunut suorittamaan valmistelukunnalle 100 000 euron suuruisen erän momentilta 280 (avustukset ja rahoitusosuudet). Tälle momentille on siirretty 100 000 euroa luvusta 101 (varaus ennakoimattomia menoja varten) määrärahasiirrolla nro 1/2002, jonka neuvosto hyväksyi 14. helmikuuta 2002. Jotta menojen seuraaminen helpottuisi, momentin 280 (Avustukset ja rahoitusosuudet) rakennetta on muutettava siten, että valmistelukunnan määrärahat erotetaan omaksi budjettikohdakseen. Ehdotuksen mukaan perustetaan uudet alamomentit 2800 (Avustukset ja rahoitusosuudet) sekä 2809 (Rahoitusosuus Euroopan tulevaisuutta käsittelevän valmistelukunnan toimintarahastosta). Tässä lisätalousarviossa lisätään alamomentille 2809 vielä 300 000 euroa, jotta päästään suunniteltuun rahoitusosuuteen (400 000 euroa). Tarvittavat määrärahat siirretään momentilta 270 (Virallinen lehti). Yhteenveto: >TAULUKON PAIKKA> (*) Nämä määrärahat on jo varmuuden vuoksi siirretty valmistelukunnalle määrärahasiirrolla nro 1/2002. 4. Pääluokka III: Komissio Valmistelukunnan rahoittamista koskevan toimielinten sopimuksen mukaisesti komissio suorittaa rahastoon varainhoitovuoden 2002 aikana 2 600 000 euroa. Rahoitusosuutta varten perustetaan uusi budjettikohta, mikä helpottaa menojen seuraamista. Komissio on päättänyt ottaa tarvittavat 2,6 miljoonaa euroa osaston A-7 useista eri budjettikohdista, mikä on tiukan aikataulun vuoksi ainoa keino saada rahat käyttöön ajoissa. Näin alkuvuodesta komissio ei vielä pysty osoittamaan budjettikohtia, joiden määrärahat todennäköisesti ylittävät tarpeen. Siksi komissio aikoo lykätä joitakin vuodeksi 2002 budjetoituja toimia muun muassa tietojärjestelmiä koskevan koulutus- ja kehitystoiminnan alalla. Jos komissio toteaa, että määrärahoja vapautuu käyttöön vuoden mittaan muista A osan budjettikohdista, se esittää määrärahasiirtoja lykättyjen toimien toteuttamiseksi. TULO- JA MENOTAULUKKO PÄÄLUOKITTAIN PÄÄLUOKKA I EUROOPAN PARLAMENTTI MENOT >TAULUKON PAIKKA> OSASTO 3 TOIMIELIMEN SUORITTAMISTA ERIKOISTEHTÄVISTÄ AIHEUTUVAT MENOT LUKU 37 - TIETTYJEN TOIMIELINTEN JA LAITOSTEN ERITYISMENOT Uusi momentti Momentti 372 - Osuus Euroopan tulevaisuutta käsittelevän valmistelukunnan toiminnan rahoituksesta >TAULUKON PAIKKA> Selvitysosa Uusi momentti Määräraha on tarkoitettu kattamaan Euroopan parlamentin osuus Euroopan tulevaisuutta käsittelevän valmistelukunnan toiminnan rahoituksesta. Valmistelukunnan kutsui koolle Eurooppa-neuvosto kokouksessaan Laekenissa 14. ja 15. joulukuuta 2001. Euroopan parlamentin, neuvoston ja Euroopan komission välillä [...] tehty toimielinten sopimus valmistelukunnan toiminnan rahoittamisesta. Neuvostossa kokoontuneiden jäsenvaltioiden hallitusten edustajien [...] tekemä päätös rahaston perustamisesta Euroopan tulevaisuutta käsittelevän valmistelukunnan toiminnan rahoittamiseksi ja valmistelukunnan hallinnointiin liittyvien rahoitussääntöjen vahvistamisesta. OSASTO 10 MUUT MENOT LUKU 101 - VARAUS ENNAKOIMATTOMIA MENOJA VARTEN >TAULUKON PAIKKA> PÄÄLUOKKA II NEUVOSTO MENOT >TAULUKON PAIKKA> OSASTO 2 KIINTEISTÖT, TARVIKKEET JA SEKALAISET KÄYTTÖMENOT LUKU 27 - JULKAISU- JA TIEDOTUSMENOT Momentti 270 - Virallinen lehti >TAULUKON PAIKKA> LUKU 28 - AVUSTUKSET JA RAHOITUSOSUUDET Momentti 280 - Avustukset ja rahoitusosuudet >TAULUKON PAIKKA> Uusi alamomentti Alamomentti 2800 - Avustukset ja rahoitusosuudet >TAULUKON PAIKKA> Uusi alamomentti Alamomentti 2809 - Rahoitusosuus Euroopan tulevaisuutta käsittelevän valmistelukunnan toimintarahastosta >TAULUKON PAIKKA> Selvitysosa Uusi alamomentti Määräraha on tarkoitettu kattamaan neuvoston osuus Euroopan tulevaisuutta käsittelevän valmistelukunnan toiminnan rahoituksesta. Valmistelukunnan kutsui koolle Eurooppa-neuvosto kokouksessaan Laekenissa 14. ja 15. joulukuuta 2001. Euroopan parlamentin, neuvoston ja Euroopan komission välillä [...] tehty toimielinten sopimus valmistelukunnan toiminnan rahoittamisesta. Neuvostossa kokoontuneiden jäsenvaltioiden hallitusten edustajien [...] tekemä päätös rahaston perustamisesta Euroopan tulevaisuutta käsittelevän valmistelukunnan toiminnan rahoittamiseksi ja valmistelukunnan hallinnointiin liittyvien rahoitussääntöjen vahvistamisesta. PÄÄLUOKKA III KOMISSIO MENOT A osa: Hallintomäärärahat >TAULUKON PAIKKA> OSASTO 4 TOIMIELINTEN VÄLINEN YHTEISTYÖ, TOIMIELINTEN VÄLISET PALVELUT JA TOIMINNOT Uusi luku LUKU A-44 - OSUUS EUROOPAN TULEVAISUUTTA KÄSITTELEVÄN VALMISTELUKUNNAN TOIMINNAN RAHOITUKSESTA Uusi momentti Momentti A-440 - Osuus Euroopan tulevaisuutta käsittelevän valmistelukunnan toiminnan rahoituksesta >TAULUKON PAIKKA> Selvitysosa Uusi momentti Määräraha on tarkoitettu kattamaan komission osuus Euroopan tulevaisuutta käsittelevän valmistelukunnan toiminnan rahoituksesta. Valmistelukunnan kutsui koolle Eurooppa-neuvosto kokouksessaan Laekenissa 14. ja 15. joulukuuta 2001. Euroopan parlamentin, neuvoston ja Euroopan komission välillä [...] tehty toimielinten sopimus valmistelukunnan toiminnan rahoittamisesta. Neuvostossa kokoontuneiden jäsenvaltioiden hallitusten edustajien [...] tekemä päätös rahaston perustamisesta Euroopan tulevaisuutta käsittelevän valmistelukunnan toiminnan rahoittamiseksi ja sen hallinnointiin liittyvien rahoitussääntöjen vahvistamisesta. OSASTO 7 LISÄHENKILÖSTÖSTÄ JA HAJAUTETUSTA HALLINNOSTA AIHEUTUVAT MENOT LUKU A-70 - LISÄHENKILÖSTÖSTÄ JA HAJAUTETUSTA HALLINNOSTA AIHEUTUVAT MENOT A-700 Hajautetut lisähenkilöstömenot A-7001 Ulkopuolinen henkilöstö >TAULUKON PAIKKA> A-7002 Eri toimintojen tekninen ja hallinnollinen tuki >TAULUKON PAIKKA> A-701 Virkamatka- ja matkustuskulut sekä muut niihin liittyvät menot >TAULUKON PAIKKA> A-704 Konferenssien, kongressien ja kokousten järjestämis- ja osallistumiskulut A-7040 Toimielimen järjestämät konferenssit, kongressit ja kokoukset >TAULUKON PAIKKA> A-7041 Konferensseihin, kongresseihin ja kokouksiin osallistumisesta johtuvat toimielimen menot >TAULUKON PAIKKA> A-706 Henkilöstön täydennyskoulutus ja johtamiskoulutus >TAULUKON PAIKKA> A-707 Tieto- ja hallintajärjestelmien kehittäminen >TAULUKON PAIKKA>